**Tutkimus- ja kehittämisosaaminen 4: Oikeudet, sopimukset & lisensointi**

Opintojakso on osa Tutkimus- ja kehittämisosaaminen -kokonaisuutta, joka on tuotettu yhteistyössä opetus- ja kulttuuriministeriön rahoittamassa Ammattikorkeakoulujen avoin TKI-toiminta, oppiminen & innovaatioekosysteemi -hankkeessa. Opintojakson tehtävät on jätetty pois AOE:n kautta avatussa materiaalista.

Oikeudet, sopimukset & lisensointi -opintojakso jakautuu itsessään kahteen osioon.

1. Oikeudet ja sopimukset
2. Lisenssit

Opintojakso koostuu sisältöalueista, jotka perehdyttävät sinut avoimen tutkimus- ja kehittämistyön mahdollisuuksiin mm. tekijänoikeuslain, tietosuoja-asetuksen (GDPR), sopimusten sekä lisensoinnin avulla jaettavien käyttöoikeuksien näkökulmista. Opintojakson suoritettuasi sinulla on hyvä peruskäsitys tutkimus- ja kehittämistyön oikeudellisista ja sopimuksellisista ulottuvuuksista erityisesti avoimuuden lainsäädännöllisten reunaehtojen näkökulmista. Tämän lisäksi sinulla on ymmärrys lisensoinnin perusteista ja erilaisista lisenssityypeistä. Tavoitteena on, että osaat tutkimus- ja kehittämistyötä tehdessäsi kiinnittää ennakoivasti huomiota seikkoihin, jotka ovat avainasemassa toiminnan tulosten laillisen hyödyntämisen ja avoimen tieteen periaatteiden kannalta.

1. **Oikeudet ja sopimukset**

Tämä osion tarkoituksena on perehdyttää avoimen tieteen oikeudelliseen viitekehykseen eli keinoihin, joiden avulla avoimuutta pyritään eri tahojen toimesta toteuttamaan. Avoimen tieteen ohjaamisen tasoja voidaan kuvata tapahtuvan kolmella tasolla: 1) kansainväliset ja kansalliset verkostot, 2) yksittäinen tieteenala ja 3) yksittäinen tutkimusorganisaatio ja tutkija. Kullakin tasolla käytetään erilaisia ohjauskeinoja ja instrumentteja.

Lisäksi osiossa tarkastellaan sopimusoikeudellisia kysymyksiä ja sitä, miten sopimusten avulla avoimuutta hallitaan ja toteutetaan.

* avoimuuden rajoittaminen --> salassa pidettävistä asioista sopiminen --> aiesopimukset, salassapitosopimukset
* avoimuuden mahdollistaminen → yhteistyötä edistävät sopimustyypit --> kumppanuussopimukset, projektiyhteistyösopimukset.

**Oppimistavoitteet**

Tämän osion suoritettuasi sinulla on

* ymmärrys avoimuuteen ohjaamisen oikeudellisesta viitekehyksestä (lainsäädäntö vs. pehmeät ohjauskeinot; kuka ohjaa tai velvoittaa)
  + miten lainsäädäntö saattaa joissain tilanteissa rajoittaa avoimen tieteen tavoitteiden toteutumista; millä tavoin tekijä voi määrätä teoksestaan ja luovuttaa siihen oikeuksia ja siten säädellä teoksen avoimuuden rajoja sääntelyn mahdollistamin keinoin
  + millä tavalla tekijänoikeuslaki toimii avoimuuden esteenä tutkijan ja tiedeyhteisön näkökulmasta (tekijänoikeuslaki ja rinnakkaisjulkaisemisen ongelmat; tekijänoikeuslaki ja tiedon louhinta)
  + miten henkilötietolaki ja toisiolaki pitäisi ottaa huomioon erilaisten data-aineistojen käsittelyssä
* ymmärrys erilaisten sopimusten merkityksestä avoimuuden edistämiseksi tai rajoittamiseksi tutkimuksen elinkaaren eri vaiheissa.

**Osion rajaus**

Tekijänoikeuslakia ja henkilötietolainsäädäntöä tarkastellaan vain tarpeellisilta osin avoimen tieteen tavoitteiden toteuttamisen näkökulmasta ja opintojakson laajuus huomioiden.

**Opiskeltavat sisällöt**

1) Avoimen tieteen toimintaympäristö

Tässä alaosiossa perehdyt lyhyesti siihen, minkälaisilla ohjausinstrumenteilla avoimen tieteen toimintaympäristöä luodaan tiedeyhteisössä.

* Avoimen tieteen koordinaatio, Tieteellisten seurain valtuuskunta, Avoimen tieteen ja tutkimuksen julistus 2020–2025. <https://doi.org/10.23847/isbn.9789525995237>
* Niinimäki, Sami, ”Avoimen tiedon saatavuus on välttämättömyys menestyksekkäälle tutkimukselle” – komission suositukset ohjaavat eurooppalaista tiedepolitiikkaa, 24.10.2019. <https://blogs.helsinki.fi/thinkopen/komission-avoimen-tieteen-suositukset/>

2) Tekijänoikeuslainsäädäntö ja avoin tiede

Tässä tarkastellaan tekijänoikeuslain ja avoimen tieteen suhdetta.

* Happonen, Konsta, Tekijänoikeusdirektiivin monet seuraukset tiedonlouhinnalle, 9.12.2019. <https://blogs.helsinki.fi/thinkopen/tekijanoikeusdirektiivin-monet-seuraukset-tiedonlouhinnalle/#more-3193>
* Oesch, Rainer, 2018, Tekijänoikeudellinen käsitys eroaa tieteen etiikan tekijyys-käsityksestä. <https://vastuullinentiede.fi/fi/julkaiseminen/tekijanoikeudellinen-kasitys-eroaa-tieteen-etiikan-tekijyys-kasityksesta>
* Tieteen termipankki 27.2.2021: Avoin tiede: tiedonlouhinta. <https://tieteentermipankki.fi/wiki/Avoin_tiede:tiedonlouhinta>

3) Henkilötietolaki ja avoin tiede

Alaosiossa perehdytään henkilötietolain asettamiin reunaehtoihin tutkimuksen avoimuuden näkökulmasta.

* Tietosuojavaltuutetun ohjaus avoimen tieteen periaatteiden toteuttamisesta henkilötietoja sisältävän tutkimusaineiston osalta. <https://www.finlex.fi/fi/viranomaiset/tsv/2017/20170104>

4) Laki sosiaali- ja terveystietojen toissijaisesta käytöstä

Tässä osiossa tutustutaan sosiaali- ja terveystietojen toissijaiseen käyttöön.

* Laitinen, Tarja 2019, Sosiaali- ja terveystiedon toissijainen käyttö: mikä muuttuu uuden lain myötä? <https://vastuullinentiede.fi/fi/jatkokaytto/sosiaali-ja-terveystiedon-toissijainen-kaytto-mika-muuttuu-uuden-lain-myota>

5) Sopimukset avoimen tieteen edistäjinä

Tässä alaosiossa perehdyt keskeisimpiin sopimuksiin, joita tarvitaan avoimuuden edistämiseksi tutkimushankkeissa.

* Lampola, Markku & Aho, Tuomas, Tutkimusyhteistyön kehittyvät käytännöt. Sitran raportteja 73, Helsinki 2007. Sivut 25–53. <https://media.sitra.fi/2017/02/27173700/raportti73-2.pdf>
* Lindfelt, Villy, 2016, Salassapitosopimus, Lakimiehen laatima opas salassapitosopimusten tekemiseen. <https://lakius.fi/salassapitosopimus-miten-tehda/>

1. **Oikeudet ja sopimukset**

Tämä osion tarkoituksena on perehdyttää avoimiin lisensseihin ja niiden hyötyihin. Avoimien lisenssien käyttöä voidaan perustella sekä materiaalin jakajan että sen käyttäjän näkökulmasta. Avoimesti lisensoidun materiaalin käyttö on helppoa, koska niiden hyödyntämisestä ei tarvitse sopia erikseen. Toisaalta lisensoijat säästyvät kyselyiltä ja saavat halutessaan nimensä esiin materiaalin tekijöinä.

Avoimen lisensoinnin tuomat etuja ovat esimerkiksi:

* aineistojen löydettävyys ja saavutettavuus kasvaa
* aineistot kehittyvät orgaanisesti
* ei erillistä lupaprosessia
* materiaali löytää uusia yleisöä ja luo uusia kumppanuuksia
* materiaalin vaikuttavuuden arviointi helpottuu.

**Oppimistavoitteet**

Tämän osion suoritettuasi sinulla on

* ymmärrys avoimen lisensoinnin perusteista
  + mitä hyötyä lisensoinnista on
  + miten lisensoida ja hyödyntää lisensoituja sisältöjä
  + miksi lisensoida (data-aineistoja, julkaisuja, oppimateriaaleja tai muita sisältöjä)
* perustiedot erilaisista lisensseistä ja niiden ominaisuuksista (erityisesti Creative Commons eli CC-lisenssit).

**Osion rajaus**

Tekijänoikeus antaa teoskynnyksen ylittävän teoksen tekijälle oikeuden päättää teoksensa julkisesta käytöstä. Teoksen lisensoinnilla tekijä tai muu tekijänoikeuden haltija myöntää käyttöluvan teoskynnyksen ylittävälle teokselle.

Lisensointi voi terminä viitata sekä kaupalliseen että ei-kaupalliseen toimintaan. Kaupallisessa toimintaympäristössä lisensoinnilla tavoitellaan liiketoiminnallista hyötyä tarjoamalla muille toimijoille mahdollisuus hyödyntää yrityksen luomaa immateriaaliomaisuutta, joka voi olla jo suojattu esim. patentein tai tavaramerkein. Tällöin puhutaan käyttöä tyypillisesti rajoittavasta **suljetusta lisenssistä**. Se voi olla esimerkiksi kirjaston maksama sopimukseen perustuva vuosilisenssi tietokannan tai e-aineiston käytöstä. Maksullinen vuosilisenssi rajaa käyttöoikeuksia tyypillisesti organisaation käyttäjiin, joilla on pääsy organisaation verkkoon. E-aineistojen sopimuslisenssi saattaa määritellä myös aineistojen käytön rajauksia liittyen tulostamiseen tai muuhun käyttöön.

Toisaalta **avoin lisenssi** on käyttölupa, joka on vakiomuotoinen ja osa lisenssijärjestelmää. Avoin lisenssi antaa usein tekijänoikeuksien rajoituksia laajempia käyttölupia aineiston muokkaukseen tai jakamiseen liittyen. Avoimia lisenssejä käytetään digitaalisesti jaettujen avoimien aineistojen käyttöehtojen määrittelemiseen. Tunnetuimpia ja laajimmin käytettyjä avoimia lisenssijärjestelmiä ovat mm. Creative Commons (CC) ja Open Data Commons.

Tässä opintojakson osiossa keskitytään nimenomaan tutkimus- ja kehittämisosaamisen avoimuuden ja vastuullisuuden kannalta olennaiseen aiheeseen eli sisältöjen jakamiseen **avoimen lisensoinnin** keinoin.

**Opiskeltavat sisällöt**

1) Lisensoinnin perusteet

Tässä alaosiossa käydään läpi lisensoinnin perusasiat.

**Mihin lisensointi perustuu ja miten se toimii?**

Tekijänoikeus suojaa kaikkia luovan työn tuloksia, jotka katsotaan teoksiksi. Tekijänoikeus syntyy automaattisesti ja välittömästi samalla hetkellä, kun itse teos syntyy. Tekijänoikeuden muodostuminen ei riipu teoksen laadusta, käyttötarkoituksesta tai muodosta.

Luovan työn tulos on teos, jos se ylittää teoskynnyksen. Teoskynnyksen ylittyminen tarkoittaa luovan prosessin lopputuloksen riittävää omaperäisyyttä ja yksilöllisyyttä, jonka voi määritellä ns. kaksoisluomiskriteerin avulla. Jos arvioidaan, että joku muukin voisi päätyä samoista lähtökohdista täysin samaan lopputulokseen, kyseessä ei ole teos. Muissa tapauksissa on lähtökohtaisesti kyse uudesta tekijänoikeudella suojatusta teoksesta.

Teoskynnys on siis konseptina tulkinnanvarainen, eikä sen ylittyminen ole aina yksiselitteistä. Epäselvissä tilanteissa voi nojata tekijänoikeusneuvoston lausuntoihin tai viime kädessä tuomioistuinprosessiin. Toisaalta luomiaan sisältöjä voi lisensoida, vaikka ei olisikaan täysin varma teoskynnyksen ylittymisestä – varma täytyy olla vain siitä, ettei polje kenenkään muun oikeuksia niin tehdessään.

Avoimessa lisensoinnissa ei ole kyse tekijänoikeudesta luopumisesta vaan hyödyntämisoikeuksien myöntämisestä myös muille. Näitä oikeuksia voivat olla esimerkiksi käyttäminen, muokkaaminen ja jakaminen. Oikeuksien myöntämisen voi tehdä vapaamuotoisesti, mutta olemassa olevien lisenssijärjestelmien käyttäminen tekee asian mahdollisimman läpinäkyväksi ja yksinkertaiseksi. Lisenssin tulee myös olla selkeästi näkyvissä materiaalin yhteydessä, parhaimmillaan sekä materiaalin olinpaikassa sekä materiaalissa itsessään.

Yksi sisältötyyppi, joka muodostaa merkittävän poikkeuksen avoimen lisensoinnin kontekstissa, on ohjelmistojen lähdekoodi. Tähän syynä ovat mm. ohjelmistokehityksen kulttuuri ja suurten ohjelmistokehittäjien taloudelliset intressit, vaikka koodi sinänsä voidaan usein tapauskohtaisesti katsoa tarpeeksi omaperäiseksi ylittääkseen teoskynnyksen ja siten kuuluvan tekijänoikeuden piiriin. Koodille on joka tapauksessa olemassa omat lisenssinsä. Toinen poikkeus ovat tietokannat.

**Tutustuttava materiaali**

* Miten tekijänoikeus syntyy? <https://tekijanoikeus.fi/tekijanoikeus/syntyminen/>
* Ohje tekijänoikeuksiin liittyvästä avoimesta lisensoinnista tutkijoille ja tieteellisille kustantajille:
* <https://avointiede.fi/sites/default/files/2020-06/lisenssiohjeB_0.pdf>
* Osio “Creative Commons” Turun ammattikorkeakoulun tiedonhankinnan oppaasta: <https://libguides.turkuamk.fi/tiedonhankinnanopas/tiedoneettinenkaytto>
* Avoin sisältö - Käytännön opas Creative Commons -lisenssien käyttämiseen, sivut 7-26: <https://upload.wikimedia.org/wikipedia/commons/a/a5/Avoin_sis%C3%A4lt%C3%B6_-_K%C3%A4yt%C3%A4nn%C3%B6n_opas_Creative_Commons_-lisenssien_k%C3%A4ytt%C3%A4miseen.pdf>
* Avoimen lähdekoodin lisenssit: <https://opensource.org/licenses> / <https://opensource.org/osd-annotated>
* Tietokantojen lisenssit: [https://opendatacommons.org/faq/licenses/](https://opendatacommons.org/)
* Tutkimuseettisen neuvottelukunnan ”Hyvä tieteellinen käytäntö”, sivut 4-7: <https://tenk.fi/sites/tenk.fi/files/HTK_ohje_2012.pdf>

2) CC-lisensointi

Täällä tutustut hieman tarkemmin Creative Commons -lisensointiin.

Creative Commons -lisenssijärjestelmä (CC) on maailman tunnetuin ja laajimmin käytetty avoimien lisenssien järjestelmä. Euroopan Unioni käyttää CC-lisensointia omissa palveluissaan ja sitä suositellaan käytettäväksi myös Suomen julkishallinnon avoimiin aineistoihin.

* Creative Commons: <https://creativecommons.fi/>
* Creative Commons FAQ: <https://creativecommons.org/faq/>

3) Lisensointi avoimen tieteen näkökulmasta

Osiossa pureudutaan syvemmin lisensoinnin merkitykseen avoimen tieteen edistämisen näkökulmasta.

Avoimen tieteen (Open Science) tavoitteena on maksimoida tutkimus- ja kehitystoiminnan luoma hyöty. Tähän pyritään jakamalla toiminnan työskentelytapoja ja tuloksia mahdollisimman laajasti ja käyttäjäystävällisesti. Tämä koskee myös oman alan ulkopuolisia toimijoita ja maallikoja toimintasektorista huolimatta.

Suomessa Avoimen tieteen julistuksen 2020–2025 ensimmäisen osa-alueen (toimintakulttuurin avoimuus) kannalta lisensointi voidaan helposti nähdä tärkeänä ja yleishyödyllisenä työkaluna, joka nimenomaan edistää tutkimus- ja kehitystoiminnan kulttuuria avoimempaan suuntaan. Käytännössä avoimien lisenssien merkitys avoimen tutkimus- ja kehittämisosaamisen kontekstissa kuitenkin kiteytyy kolmelle muulle osa-alueelle: avoin julkaiseminen, avoimet data-aineistot ja avoin oppiminen.

* Ohje avoimesta lisensoinnista tutkijoille ja tieteellisille julkaisijoille:
* <https://avointiede.fi/sites/default/files/2020-06/lisenssiohjeB_0.pdf>
* Digital Curation Centren datan lisensoinnin opas (sivut 1-3):
* <https://www.dcc.ac.uk/sites/default/files/documents/publications/reports/guides/How_To_License_Research_Data.pdf>
* Year of Open -teemavuoden oppimateriaalinäkökulma: [https://www.yearofopen.org/article/open-licensing/](https://www.yearofopen.org/perspective/open-licensing/)